Magical Mystery Tour (სიმღერა)
„Magical Mystery Tour“ — ინგლისური როკ-ჯგუფ The Beatles-ის სიმღერა. იგი შეტანილია ამავე სახელწოდების ალბომში, რომელიც გამოვიდა 1967 წელს. იგი აგრეთვე ჟღერს ფილმში „ჯადოსნური იდუმალი მოგზაურობა“. სიმღერის ავტორია პოლ მაკ-კარტნი, ხოლო ალბომების ანოტაციებში ავტორებად მითითებულები არიან ლენონი/მაკ-კარტნი. Magical Mystery Tour გამოიცა ექვსი სიმღერისგან შემდგარ ორმაგ EP-ზე (ბრიტანეთი), 1967 წლის 8 დეკემბერს. აშშ-ში Magical Mystery Tour გამოიცა სრული ალბომის სახით, რასაც დაემატა ხუთი სიმღერა, რომელიც მანამდე სინგლების სახით გამოიცა. CD-ების პერიოდში ალბომი გამოვიდა როგორც ბრიტანეთში, ასევე აშშ-ში.